Ländler

Ländler on 3/4-tahtinen kansantanssi, joka oli suosittua Itävallassa, Etelä-Saksassa ja saksankielisessä Sveitsissä 1700-luvun lopulla.

Ländler on paritanssi, jolle ovat ominaisia hypyt ja polkeminen. Joskus sitä esitetään vain instrumentaalisesti, joskus siinä on myös lauluosuus ja jodlausta.

Monet säveltäjät ovat liittäneet sävellyksiinsä ländler-osuuksia, esimerkiksi Gustav Mahler, Ludwig van Beethoven, Franz Schubert ja Anton Bruckner.

 Lähteet  

Luokka:Kansantanssi
Luokka:Itävallan musiikki
Luokka:Saksan musiikki
Luokka:Sveitsin musiikki